google/wiki40b huggingface dataset:
Afrikinė anzelija

Priežiūra

Namuose laikomos anzelijos būna mažesnio dydžio hibridai. Šiai orchidėjai būtinas apie 70-75% oro drėgnumas. Ir tik žiemos mėnesiai gali būti iki 65%.Tarp laistymų substratas turėtų išdžiūti žiemos metu. Šiai orchidėjai būtinos vėsios naktys ramybės periodu. Vasarą, dienos temperatūra turi siekti 25-26°C, o naktį 18-19°C. Vasarą nakties metu temperatūra turėtų siekti 9-11°C, o dienos metu- 21°C.
Šie augalai labai gajūs, todėl tręšimas nėra būtinas dalykas, tačiau šiltuoju metu laiku patariama patręšti šias orchidėjas. Nuo pavasario iki vidurio vasaros tręšti trąšomis, kuriose gausu azoto, o nuo vėlyvos vasaros iki rudens trąšomis, kuriose gausu fosforo.
Substratas turi būti panašus į tokį, kuris naudojamas katlėjoms. Anzelijoms reikalingas didelis vazonas, geriausiai tiks molinis. Būtina gera oro cirkuliacija ir substrato pralaidumas. Persodinama pavasarį kas du metai.
Spanxti

Istorija

Pradžioje grojo daugiausia roko stiliumi perdainuotas lietuvių liaudies dainas, sudarė rinkinius Ryto Rasa Krito ir Karingo augo. Vėliau iš aktyvios muzikinės veiklos pasitraukė. 2011 m. grupė „Spanxti“ sugrįžo su albumu *dʰéǵʰōm, kuriame buvo atkurti senovės indoeuropiečių ritualiniai tekstai, skambantys Avestos, hetitų, senovės graikų, gotų, senovės vokiečių, prūsų kalbomis. Pats albumo pavadinimas rekonstruota indoeuropiečių prokalbe reiškia „Žemė“. 2012 m. išleistas albumas Dievo žirgai, Laimės ratai, kuriame giliais elektroniniais pasažais, ambientine nuotaika atliekamos lietuvių ir latvių liaudies dainos.
Anabasis Alexandri

Anabasis Alexandri (gr. Ἀλεξάνδρου ἀνάβασις, Alexándrou anábasis 'Aleksandro žygis') – romėnų istoriko Ariano veikalas apie Aleksandrą Didįjį, vienas svarbiausių istorinių šaltinių apie šį istorinį veikėją.
Graikiškas terminas anabasis reiškia 'ekspedicija ar žygis nuo kranto į žemyno gilumą'. Šio žodžio antonimas yra katabasis 'žygis iš žemyno ar salos gilumos link pakrantės'. Veikalo pavadinimas į anglų kalbą tradiciškai verčiamas kaip angl. The Campaigns of Alexander 'Aleksandro kampanijos'.
Šis veikalas apie Aleksandrą yra vienas iš kelių visiškai išlikusių darbų, kuriuose aprašytas Aleksandro užkariaujamasis žygis. Arianas rėmėsi šaltiniais, kurie iki šių dienų neišliko, pvz., veikalais, kuriuos buvo parašę Aleksandro amžininkai Kalistenas (Callisthenes; Aleksandro mokytojo Aristotelio sūnėnas), Onesikritas (Onesicritus), Nearchas (Nearchus) ir Aristobulas (Aristobulus) bei kiek vėliau gyvenę autoriai kaip kad Kleitarchas (Cleitarchus). Svarbiausia, kad Arianas rėmėsi Aleksandro biografija, kurią parašė Ptolemėjas, vienas pagrindinių Aleksandro karvedžių.
Šis veikalas yra daugiausia karo istorijos veikalas, jame labai mažai rašoma apie Aleksandro asmeninį gyvenimą, jo vaidmenį Graikijos politikoje, priežastis, dėl ko pradėta kampanija prieš Persiją.
Druskininkų skersgatvis

Druskininkų skersgatvis (rus. Друскеникский переулок) – gatvė Sankt Peterburgo Centriniame rajone, esanti tarp Furštato gatvės (Фурштатская улица) ir Čaikovskio gatvės (улица Чайковского). 
Gatvelė susiformavo 1821 m. ir buvo vadinama Kiročnu skersgatviu, dėl šalia esančios tokio pavadinimo gatvės. Aplinkines gatves pavadinus Rusijos imperijos vakaruose esančių miestų pavadinimais (Vilniaus, Kauno, Gardino, Mitavos skersgatviai),  1887 m. balandžio 16 d. jai suteiktas Druskininkų skersgatvio pavadinimas, naudojant lenkišką (Druskienikų) šio kurorto pavadinimo variantą.
Artimiausia metro stotis – „Černyševskio“.
Gargždų Pramogos–SC

Istorija

2004 m. dar moksleiviais būdami keli iniciatyvūs jaunuoliai subūrė krepšinio komandą „Taškas“. Pavadinimas, tai rėmėjo parduotuvės pavadinimas, kuris prigijo ir buvo naudojamas daugiau nei dešimt metų. 2005 m. pavasarį „Taško“ nariai subūrė ir futbolo komandą. Debiutinėse rungtynėse lauko futbolo pirmenybėse „Taškas“ susitiko su „Sendvariu“ ir laimėjo 2:0. Nuo 2006 m. klubas dalyvauja ir salės futbolo pirmenybėse. 2009 m. kovo 12 d. Matas Bieliauskas, Dainius Stončius ir Julius Litvinas oficialiai įkūrė nepelno siekiantį sporto klubą asociacija „Gargždų taškas“. 2016 metais klubas pasivadino „Gargždų Pramogos-Ąžuolas“ vardu.
Ikiteisminio tyrimo pareigūnas

Ikiteisminio tyrimo pareigūnas - valstybės pareigūnas, kuriam pavesta atlikti ikiteisminį tyrimą, teisėsaugos tarnautojas; teisinė pareigybė.

Lietuva

Ikiteisminio tyrimo pareigūnas yra ikiteisminio tyrimo įstaigoje dirbantis asmuo, kuris šios įstaigos ar jos padalinio vadovo pavedimu atlieka LR BPK numatytus ikiteisminio tyrimo veiksmus: siekia nustatyti nusikalstamą veiką padariusį asmenį ir tokios veikos aplinkybes (LR baudžiamojo proceso kodeksas, 18 str. „Ikiteisminio tyrimo pareigūnas“).
Dėl ikiteisminio tyrimo pareigūno proceso veiksmų ir nutarimų gali būti teikiami skundai. Ikiteisminio tyrimo metu tam tikrais atvejais ikiteisminio tyrimo pareigūnas (kaip ir prokuroras, ikiteisminio tyrimo teisėjas, vertėjas, ekspertas ar specialistas) gali būti nušalinamas arba privalo nusišalinti.
Rapsodas

Rapsodas (gr. rhapsōdos iš rhaptō – siuvu ir ōdē – daina) – senovės graikų keliaujantis epinės poezijos atlikėjas, kuris per puotas ar šventes rečitatyvu (be muzikos, nekeisdamas teksto) atlikdavo poemų (ypač Homero) ištraukas. Būdavo rengiamos rapsodų varžybos. Klasikos laikais (V–IV a. pr. m. e. antroji pusė) rapsodo menas buvo teatrinio meno dalis; egzistavo iki I m. e. a.
Seinų Šv. Kazimiero Karalaičio dekanatas

Kaimyniniai dekanatai

Augustavo, Suvalkų Šv. Dvasios, Suvalkų Dievo gailestingumo, Suvalkų Šv. Benedikto ir Šv. Romualdo dekanatai.

Dekanato istorija

1875 m. Pamiatnaja knyžka Suvalkskoj gubernii nurodo, kad tuometiniam Seinų dekanatui priklausė: Berznyko, Kapčiamiesčio, Krasnapolio, Leipūnų, Liškiavos, Lazdijų, Metelių, Miroslavo, Seinų katedros, Šventežerio, Stšelcoviznensko, Veisiejų parapijos. Du pasauliniai karai ir pasikeitusios valstybių sienos iš esmės pakeitė dekanato sudėtį.
2001 m. A lyga

Dalyviai

Pirmenybėse dalyvavo 10 komandų, kurios tarpusavyje žaidė keturių ratų sistema. Viso komandos sužaidė po 36 susitikimus.
Šalies čempionai gavo teisę varžytis Čempionų lygos atrankos ciklo varžybose.
Tambovas

Istorija

Įkurtas 1636 m. kaip tvirtovė. XVIII a. viduryje tapo žemės ūkio centru. 1937 m. tapo srities centru.
Carlo Goldoni

Biografija

Gimė turtingų miestiečių šeimoje. Nuo 1719 m. mokėsi jėzuitų kolegijoje Perudžoje, vėliau Rimini, iš čia pabėgo su keliaujančiais aktoriais. Pavijoje studijavo teisę, bet 1725 m. buvo pašalintas už eiles apie Pavijos merginų bjaurumą. 1731 m. baigė teisės mokslus Paduvoje. 1744–1748 m. dirbo advokatu. 1748–1753 m. rašė komedijas Sant'Angelo, 1753–1756 m. San Luca teatrams Venecijoje. Polemizavo su K. Gociu, kuris jo teatrą apkaltino visuomenės dorovės smukdymu. 1762 m. išvyko į Paryžių. Mokė Liudviko XV dukteris italų kalbos.

Kūryba

Remdamasis commedia dell'une jis reformavo teatrą priartindamas jį prie tikrovės. Savo komedijos principus išdėstė pjesėje „Komiškasis teatras“ (Il teatro comico 1750–1751 m.). Atsisakė improvizuoto teksto bei kaukių, įtvirtino dramą su pastoviu tekstu, realiais sudėtingais charakteriais, konkrečiomis buities detalėmis ir situacijomis; dramose atspindėjo buržua siekius ir vertybes. Parašė 267 pjeses, dauguma jų – komedijos. 1760–1762 m. sukūrė geriausias savo komedijas. Prancūzų kalba parašė „Atsiminimus“ (Mémoires 1787 m.). Jo kūryba turėjo įtakos Europos teatro raidai.
Hanthawaddy United FC

Istorija

Klubas įkurtas 2009 m.
Puziniškis (Panevėžys)

Istorija

XIX–XX a. minimas Puziniškio dvaras.
Sovietmečiu kaimas priklausė Smilgių kolūkiui.

Žymūs žmonės

Kaime gimė rašytoja, kultūros ir visuomenės veikėja Gabrielė Petkevičaitė-Bitė (1861–1943). Jos iniciatyva Puziniškis tapo savotišku šiaurės Lietuvos kultūros centru, čia lankydavosi Jonas Jablonskis, Povilas Višinskis, Jonas Biliūnas, kurį laiką gyveno Žemaitė, su G. Petkevičaite pasirašydavusios Dviejų Moterų slapyvardžiu.
Sovietmečiu įsteigta rašytojos memorialinė ekspozicija. Kolūkis įsteigė literatūrinę G. Petkevičaitės-Bitės premiją.
Juozas Giedrimas

Juozas Giedrimas (g. 1802 m. prie Gintališkės prie Salantų – m. ?) – Lietuvos 1831 m. sukilimo dalyvis.

Biografija

Baudžiauninkas. 1831 m. vasario mėn. su S. Borisevičiumi vadovavo Gintališkės ir Salantų parapijų valstiečiams, kurie pasipriešino Rusijos imperijos valdžiai. 1831 m. kovo mėn. su apie 100 valstiečių pasitraukė į Prūsiją. Sukilimui apėmus visą Lietuvą įstojo į Telšių apskrities sukilėlių pulką, vadovaujamą L. Urbanavičiaus. Nuslopinus sukilimą su valstiečių būriu kovojo toliau, vėliau su sukilėliais pasitraukė į Prūsiją. 1832 m. vasario 3 d. grįžtantį iš Prūsijos, Mosėdžio apylinkėse sugavo Rusijos imperijos valdininkai; atiduotas į rekrūtus.
Alexander Rueb

Šachmatai

A. Ruebas buvo stiprus šachmatininkas mėgėjas. 1924 m. Paryžiuje vykusioje 1-oje neoficialioje šachmatų olimpiadoje prie 3-ios lentos žaidė už Nyderlandų rinktinę ir surinko 4,5/13 (+3 =3 −7).

Šachmatų kompozicija

A. Ruebas rinko šachmatų etiudus, daugiausia iš partijų pabaigų srities. Rinkinių sutvarkymui, jis sukūrė savo etiudų rūšiavimo sistemą. Savo darbus (1945–1955) jis paskelbė 10 tomų veikale „Šachmatų etiudai“.

FIDE Prezidentas

A. Ruebas buvo vienas iš FIDE kūrėjų. Jis, kaip Nyderlandų šachmatų federacijos prezidentas, kartu su 15 kitų kolegų iš kitų šalių, 1924 m. liepos 20 d. Paryžiuje pasirašė Pasaulio šachmatų federacijos (FIDE) steigimo aktą. Susikūrus FIDE, buvo išrinktas jos pirmuoju prezidentu. Tačiau po ketverių metų pareiškė, kad nesieks perrinkimo, siūlė, kad ateityje prezidentai dirbtų tik vieną kadenciją. Tam nebuvo lemta išsipildyti. 1928 m. FIDE Kongresas Hagoje atmetė jo atsistatydinimo prašymą ir dar kartą perrinko. Po to jis, kas 4 metus buvo perrinktas dar du kartus, bet prasidėjus 2-ajam pasauliniam karui, šachmatų gyvenimas sustojo ir FIDE rinkimai nevyko. 1948 m. FIDE kongrese Saltsjobadene jis pareiškė, kad pageidauja atsistatydinti. 1949 m. FIDE Generalinėje asamblėjoje jo prašymas buvo patenkintas. Taip A. Ruebas išdirbo prezidentu 25 metus.
A. Ruebas 1946 m. liepą pirmajame pokario FIDE kongrese federacijos valdymo pagerinimui pasiūlė FIDE suskaidyti į geografines zonas, kuriose FIDE valdymas būtų decentralizuotas ir kuriose būtų rengiami zoniniai čempionatai, kurie būtų pirmas atrankos žingsnis norintiesiems tapti pasaulio čempionais. Zoninių čempionatų nugalėtojai patektų į tarpzoninį turnyrą, kurio nugalėtojai patektų į kandidatų turnyrą, o šio nugalėtojas taptų pretendentu žaisti mačą su pasaulio čempionu. Tokia schema susilaukė FIDE pritarimo ir su nedidelėmis pataisomis gyvavo iki 1993 m.

Po atsistatydinimo iš FIDE prezidento pareigų

Atsistatydinęs iš FIDE prezidento posto, rašė knygas apie šachmatų etiudus. 1951 m. FIDE jam suteikė šachmatų kompozicijos tarptautinio arbitro vardą. Turėjo didelę šachmatų literatūros biblioteką, kurią po mirties (2200 knygų ir 1000 periodikos vienetų) paliko Amsterdamo universitetui.

Privatus gyvenimas

A. Ruebas pagal profesiją buvo teisininkas. Nuo 1908 m. dirbo Nyderlandų aukščiausiajame teisme advokatu, vėliau teisėju. Dar dirbo diplomatinį darbą.
Šiurmonys

Istorija

Nuo XVIII a. antros pusės per Nerį į Pugainius kėlė Šiurmonių (Sieromantzi) keltas.
Lietuvos futbolo varžybos 1935 m.

Apskrities pogrupis

Šaulys Kuršėnai vieneriose rungtynėse įveikė JSO Kuršėnai klubą.
Privatinė teisė

Privatinė teisė – (lot. ius privatum) – teisės sistemos dalis; visuma teisės normų, reguliuojančių privačių asmenų (teisės subjektų) statusą, tarpusavio santykius (civilinė apyvarta, darbas ir kt.). Reguliavimo metodas – dispozityvinis, vyrauja dispozityvinės teisės normos. Teisinių santykių požymiai – lygybė (paritetas), galimybė plėtoti, nustatyti teisinius santykius patiems dalyviams. Imperatyvių normų, t. y. tokių, kurios santykių dalyviams yra adresuojamos įsakmia forma, yra visoje teisės sistemoje – tiek viešosios, tiek ir privatinės teisės šakose. Privatinėje teisėje jos nedominuoja, kadangi teisinių santykių šalims teisės normomis užtikrinama galimybė pačioms pasirinkti elgesio variantus, juos teisiškai įtvirtinti, susitarti dėl jų teisinio privalomumo, sankcijų ir kitų dalykų.
Viešoji ir privatinė teisė buvo skiriama jau romėnų teisėje. Šiuolaikinėje teisės teorijoje teisės šakos atribojama pagal reguliavimo metodą, dalyką. Germaniškosios teisės valstybėse paplitusi Modifikuotoji subjektų teorija (vok. Modifizierte Subjektstheorie); be to, Vokietijoje yra žinoma vad. Subordinacijos teorija (Subordinationstheorie).
Materialinė privatinė teisė Kontinentinės teisės valstybėse yra susisteminta (kodifikuojama). Pagrindiniai tokios teisinės konsolidacijos ir sistematizacijos rezultatai – kodeksai, teisynai (pvz., Civilinis kodeksas, Komercinis kodeksas, Darbo kodeksas, Šeimos kodeksas ir kt.).
Medžiukai

Istorija

Nuo XVIII a. Medžiukai priklausė Maišiagalos seniūnijai. 1949–1992 m. tarybinio ūkio centrinė gyvenvietė. Pradžios mokykla įsteigta 1969 m., 1972 m. atidaryti kultūros namai, biblioteka.
Merovingų menas

Merovingų menas − ankstyvųjų viduramžių menas, sukurtas tarp apie V a. pb. ir 751 m. Merovingų frankų karalystėje (Galijoje ir kitur).

Apžvalga

Merovingų valdymo laikotarpiu palaipsniui nyko klasikinio graikų-romėnų meno bruožai užleisdami vietą radikaliai naujam abstrakčiam ornamentaciniam germanų-frankų meno stiliui. Migracijos laiktarpio genčių meno kūriniai buvo mažų matmenų, kilnojami. Ateiviai iš Rytų Europos atnešė metalo dirbinių kluazonė emalės techniką. Daugiausiai Merovingų meno objektų rasta kapuose. Frankų karaliai monetose buvo vaizduojami kaip Romos imperatoriai. Merovingų architektūra ir skulptūra buvo paremta ankstesniu klasikiniu ir ankstyvosios krikščionybės palikimu. Nors iš istorinių šaltinių žinoma, kad tuo metu statybos buvo gana aktyvios, tačiau šio laiktarpio statinių pavyzdžių išliko labai mažai. Svarbesnės bažnyčios buvo statomos bazilikos plano su mediniais stogais. Viena iš laikotarpio naujovių − varpinės prie bažnyčių. Merovingų architektūros pavyzdžių išliko Osere, Žuare, Lione, Puatjė.
Frankams akmens skulptūros menas buvo visiškai svetimas ir jie jį perėmė iš romėnų kultūros. VII−VIII a. skulptūra išsivystė iš vien romėniškos imitavimo į įvaldytą stilių, kuriame biblijinių motyvų žmonių figūros buvo įterpiamos į geometrinį ornamentą. Šis stilius taip pat turėjo perimtų Viduržemio jūros pakrančių tautų, lombardų, koptų ir Bizantijos meno motyvų. Merovingų menininkai labiau koncentruotavosi į meninį paviršių, kūrė ornamentinius raštus iš pasikartojančių motyvų, ypač iš paukščių ir avinėlių. Žmogaus vaizdas supaprastintas iki abstraktaus ženklo. Manuskriptų iliuminacijos beveik apsiribojo tik pirmųjų teksto raidžių puošyba, suteikiant joms animalistines formas, ypač paukščio ir žuvies. Merovingų meno reikšmė pasireiškė tuo, kad šiuo laikotarpiu buvo ne vien imituotas senovės Romos-Galijos menas, o vienijant įvairias įtakas išvystytas naujas stilius ir perduotas vėlesniam laikotarpiui įkvepiant Karolingų renesansą.
Ruajisas

Ar Ru'ays (arab. الرويس, kiti pavadinimai ar-Ruways, Madīnat-aš-Šamāl, Madinat-ash-Shamalis) – miestas Katare, Šamalo savivaldybės sostinė. 3267 gyventojai (2004 m. duomenimis).
Piliakalnis (Ukmergė)

Žymūs žmonės

Kaime gimė kalbininkas Kazys Morkūnas.
Philippe Lafontaine

Biografija

Gimė Šarlerua, Belgijoje. Kurį laiką mokėsi jėzuitų kolegijoje, vėliau tęsė muzikinę karjerą.
1978 metais išleido pirmąjį albumą „Ou…?“ ir pirmąjį singlą „Coeur des Loups“. Daina pakartotinai išleista 1989 metais. Pataisyta versija dvi savaites užėmė pirmąją Prancūzijoje (Belgijoje užėmė 44 vietą).
1990 m. Lafontaine atstovavo Belgijai Eurovizijos konkurse su daina „Macédomienne“, skirta jo Makedonijos pilietybę turinčiai žmonai.
Aklumas

Aklumas yra regėjimo sutrikimas, kai iš dalies arba visiškai sutrinka tikrovės regimasis suvokimas. Atitinkamai, jis gali būti dalinis arba absoliutus, kai akis visiškai neskiria šviesos nuo tamsos. Aklumą gali lemti regėjimo aštrumo sutrikimas arba regėjimo lauko susiaurėjimas.

Įgimtos anomalijos ir traumos

Akių traumos, dažniausiai pasitaikančios asmenims iki 30 metų, yra pagrindinė vienakinio aklumo (kai nematoma tik viena akimi) priežastis JAV. Traumos paprastai sutrikdo regėjimą pažeidžiant pačią akį, o įgimtos anomalijos, kaip regos nervo hipoplazija, paveikia regos nervą, kuris perduoda signalus iš akies į smegenis, kas gali lemti pablogėjusį regos aštrumą.
Žmonės, patyrę traumas pakaušinėje smegenų srityje, gali iš dalies arba visiškai prarasti regėjimą, nepaisant to, jog jų akys ar regos nervai yra visiškai nepažeisti.

Genetiniai defektai

Asmenys, pasižymintys albinizmu, neretai kenčia nuo dalinių regos sutrikimų, tačiau atvejai, kai dėl šios priežasties nematoma visiškai, yra reti. Lėberio amaurozė gali lemti visišką aklumą arba stiprų regos sutrikimą nuo gimimo ar ankstyvos vaikystės. 
Žmogaus genomo šifravimas padėjo išaiškinti ir kitų suprastėjusio regėjimo priežasčių. Viena tokių yra Bardeto ir Biedlo sindromas.

Apsinuodijimas

Nors ir retai, tačiau aklumą gali lemti ir apsinuodijimas. Vienas iš žinomiausių pavyzdžių yra metanolis. Nepaisant to, jog pats metanolis yra tik nežymiai toksiškas, bet, nepakankant etanolio metabolizmui (medžiagų apykaitai), metanolis skyla į formaldehidą ir skruzdžių rūgštį, kas gali sąlygoti aklumą bei daug kitų sveikatos sutrikimų ir netgi mirtį.
Aldano skydas

Aldano skydas (rus. Алданский щит) – prekambrinio pagrindo iškilimas Sibiro platformos pietrytinėje dalyje, Jakutijoje (Rusija). Praktiškai sutampa su Aldano kalnyno padėtimi.
Tuščioji aviža

Paplitimas

Paplitusi Europoje iki Vidurinės Azijos. Į Ameriką pateko naujaisiais laikais. Lietuvoje mažai paplitusi.
Auga lygumose ir iki vidutinio aukštumo kalnų. Alpėse sutinkama iki 1700 m aukštyje.

Apibūdinimas

Tai yra drėgnų vietų vasarojaus piktžolė, labai panaši į sėjamąją avižą, su kuria kryžminasi ir duoda daug įvairių pereinamųjų hibridinių formų.
Vandenilio peroksidas

Fizinės savybės

Grynas yra klampus skystis. Su vandeniu maišosi bet kokiu santykiu. Yra nestabilus, greitai skylantis į vandenį ir deguonies atomo radikalą.

Panaudojimas

6% vandenilio peroksido tirpalas naudojamas medicinoje dezinfekcijai, o apie 15% vandenilio peroksido dedama į bechlorius baliklius, todėl šie neblukina audinių spalvos, išlieka maloni spalva ir kvapas.
Vandenilio peroksidas dažnai naudojamas detonatorių gamyboje. Maišant su acetonu ir druskos rūgštimi, gaunamas acetono peroksidas – labai jautri medžiaga, kurios didesni kiekiai negu 100 g gali sprogti savaime.
Prekybos centras

Pagal ICSC (Tarptautinės Prekybos Centrų Tarybos) apibrėžimą, prekybos centras yra kaip vienas objektas suplanuotas, pastatytas ir valdomas prekybinis pastatas, kuriame yra daugiau nei 10 savarankiškų parduotuvių (nuomininkų), ir nuomojamam plotui skirta daugiau nei 5000 m². Kitaip tariant, prekybos centras yra dengta dirbtinė gatvė su parduotuvėmis. Prekybos centras neprekiauja, o nuomoja patalpas ir rūpinasi lankytojų pritraukimu. Prekybos centrai yra klasifikuojami pagal dydį ir koncepciją.

Anatomija

Pagrindiniai prekybos centro sėkmės elementai yra vieta, koncepcija, nuomininkų struktūra ir pozicionavimas. Vienintelis objektyvus sėkmės matavimo vienetas yra kvadratinio metro apyvarta. Prekybos centrui pastatas yra tik priemonė vykdyti prekybos centro veiklai:
- Vieta. Nors didžiausią įtaką vietos parinkimui daro demografija ir disponuojamų pajamų kiekis traukos teritorijoje, neteisinga koncepcija, gali ilgainiui ją sugadinti. Konkurentų atsiradimas, netinkamas nuomojamų kvadratinių metrų kiekis arba pateikimas gali sugadinti net geriausią vietą.
- Koncepcija tai pastato programavimas suderinant rinkos poreikius su pastato galimybėmis, t. y. kaip ateityje bus nuomojama, valdoma ir reklamuojama parduotuvių alėja. Architektūra yra tik matomoji koncepcijos dalis. Prekybos centras yra dengta dirbtinė gatvė su išspręstais natūralios parduotuvių gatvės trūkumais. Prekybos centro fasadas yra viduje, o išskirtinis įėjimas simbolizuoja prekybos centro valdytojų kuriamos istorijos pradžią. Interjero tikslas sumažinti jautrumą kainoms ir išryškinti parduotuvių koncepcijų įvaizdį. Pvz. natūrali dienos šviesa augina žmonių norą užsibūti, kas augina prekybininkų apyvartas. Svarbu numatyti kaip elgsis lankytojai ir sukurti emociją (Grueno efektas. https://vimeo.com/47459551). Prekybos centruose susikerta trys logistiniai keliai, kuriuos planuojant reikia įvertinti. Lietuvoje prekybos centrų sėkmę programuoja ne plėtotojai, o architektai.
- Nuomininkų struktūra. Skirtingai nei centrinėse miesto gatvėse, prekybos centrų prekinių ženklų parinkimas yra valdomas procesas. Nuo strategijos ir galutinio rezultato matymo priklauso nuomos proceso sėkmė. Apsipirkimai pagal pirkėjų elgesį skirstomi į impuslyvius, tikslinius ir palyginamuosius. Skirtingos žmonių grupės, skirtingai priima sprendimus. Prekiniai ženklai pasižymi skirtinga sinergija ir indėliu į viso prekybos centro patrauklumą. Parduotuvių tinklai turi skirtingas plėtros strategijas, t. y. jei tinklui svarbu atsidaryti parduotuvę visur, kur yra apyvartos, tai prekybos centrui reikia siekti unikalumo.
- Valdymas. Profesionaliausi valdytojai nuomos ir paslaugų sutarčių administravimui skiria mažiausią pastangų dalį. Daugiausiai dėmesio skiriama bendravimui su bendruomene ir komunikacijai. Teisingas pozicionavimas yra svarbiausias valdytojų tikslas.
Aluojos savivaldybė

Istorija

Savivaldybė sudaryta 2009 m. reformos metu iš Limbažių rajono dalies.
Elžbieta Daugvilienė

Elžbieta Paškauskaitė Daugvilienė (1886 m. lapkričio 19 d. Kaune – 1959 m. kovo 27 d. ten pat) – Lietuvos tautodailininkė skulptorė.

Biografija

Savamokslė, apie 1940 m. pradėjo kurti reljefus ir horeljefus savita autorine technika – ant drobės siuvo medžio žievės gabalus, juos sutvirtindavo viela arba mediniu karkasu, drobės apačią padengdavo klijų ir molio mišiniu.
Kūriniai istorinės tematikos („Baudžiavinė priespauda“, „Baudžiavinės kartuvės“, „1863 m. sukilėliai“, „1863 m. sukilėlio žmona“, „Osvencimas“, visi 1945–1955 m.), laisvos kompozicijos, ekspresyvūs, raiškios faktūros, būdingas alegoriškumas, simboliškumas. Jos kūrinius saugo Nacionalinis Čiurlionio dailės muziejus. Palaidota Petrašiūnų kapinėse.
Demenės valsčius

Geografija

Demenės valsčius vakaruose siejasi su Medumo, šiaurėje – su Laukesos, rytuose – su Skrudalienos valsčiumi, pietryčiuose – su Baltarusijos Braslavo rajonu, pietuose – su Lietuvos Zarasų rajonu.
Didžiausios gyvenvietės: Demenė, Behova, Brigenė, Daukštėnai, Dedeliškiai, Gatėnai, Imantos, Janiuciemas, Jaunciemas, Kočergina, Kozlovka, Kumbuliai, Kurcumo stotis, Matulaniškiai, Mežaniškiai, Medžvidai, Misjuncai, Paegliai, Paškeliškiai, Putraimiai, Rumpiškiai, Skirnos, Trikopciai, Zemgalė.
Upės: Janiupytė, Kumbulė, Kumpota, Silica, Straumenė.
Vandens telkiniai: Akmenskos ežeras, Brigenės ežeras, Darzų ežeras, Černiava, Demenės ežeras, Dervaniškių ežeras, Kumbulių ežeras, Ričių ežeras, Skirnos ežeras, Kimbartiškės ežeras, Ugarinka, Vasariškių pelkė.

Ekonomika

Valsčiaus pagrindinė ūkio šaka – žemės ūkis.

Gyventojai

2008 m. valsčiuje buvo 1904 gyventojas, iš jų latviai 14,3%, rusai 42,4%, lenkai 26,6%, baltarusiai 13,3%, kitų tautybių 3,5%.